মুহাম্মদ আল শানাউই

মুহাম্মদ আল শানাউই (মিশরীয় আরবি: محمد السيد محمد الشناوي, ইংরেজি: Mohamed El Shenawy; জন্ম: ১৮ ডিসেম্বর ১৯৮৮) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে গোলরক্ষক হিসেবে খেলেন। মিশরীয় ফুটবল ক্লাব আল হামুলের যুব পর্যায়ের হয়ে খেলার মাধ্যমে আল শানাউই ফুটবল জগতে প্রবেশ করেছেন এবং পরবর্তীকালে আল আহলির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, মিশরীয় ক্লাব আল আহলির মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আল আহলির হয়ে তিনি মাত্র ১ ম্যাচে অংশগ্রহণ করেছেন। অতঃপর ২০০৯–১০ মৌসুমে তিনি তালা'ইয়া আল গাইশে যোগদান করেছেন। মাঝে তিনি ১ মৌসুমের জন্য ধারে হারাস আল হুদুদের হয়ে খেলেছেন। তালা'ইয়া আল গাইশে ৪ মৌসুম অতিবাহিত করার পর পেট্রোজেটের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৮৫ ম্যাচে অংশগ্রহণ করেছেন। ২০১৬–১৭ মৌসুমে, তিনি পেট্রোজেট হতে পুনরায় আল আহলিতে যোগদান করেছেন। তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ২২ ম্যাচে অংশগ্রহণ করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৯) অংশগ্রহণ করেছেন। দলগতভাবে, আল শানাউই এপর্যন্ত ১৩টি শিরোপা জয়লাভ করেছেন, যার সবগুলো আল আহলির হয়ে জয়লাভ করেছেন। মুহাম্মদ আল শানাউই ১৯৮৮ সালের ১৮ই ডিসেম্বর তারিখে মিশরের আল হামুলে জন্মগ্রহণ করেছেন এবং সেখানেই তার শৈশব অতিবাহিত করেছেন। আল শানাউই জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন। ২০১৮ সালের ২৩শে মার্চ তারিখে, মাত্র ২৯ বছর ৩ মাস ৫ দিন বয়সে, ডান পায়ে ফুটবল খেলায় পারদর্শী আল শানাউই পর্তুগালের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মিশরের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করেছিলেন। ম্যাচটিতে মিশর ২–১ গোলের ব্যবধানে পরাজিত হয়েছিল। মিশরের হয়ে অভিষেকের বছরে আল শানাউই সর্বমোট ৯ ম্যাচে অংশগ্রহণ করেছেন। আল শানাউই রাশিয়ায় অনুষ্ঠিত ২০১৮ ফিফা বিশ্বকাপের জন্য এক্তোর কুপেরের অধীনে ঘোষিত মিশর দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি উরুগুয়ে বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে অংশগ্রহণ করেছেন। ১৯ জুলাই ২০২১ পর্যন্ত হালনাগাদকৃত। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৫।  "El-Shennawy leads Egypt U23 squad in Tokyo Olympics" [টোকিও অলিম্পিকে মিশর অনূর্ধ্ব-২৩ দলের নেতৃত্ব দেবেন আল শানাউই]। kingfut.com (ইংরেজি ভাষায়)। কিংফুট। ২ জুলাই ২০২১। সংগ্রহের তারিখ ৩ জুলাই ২০২১।  "Portugal - Egypt, Mar 23, 2018 - International Friendlies - Match sheet"। Transfermarkt। ২০১৮-০৩-২৩। সংগ্রহের তারিখ ২০২১-০৭-১৯।  "Egypt 2:1 (Friendlies 2018, March)"। worldfootball.net। ২০২০-১১-২৭। সংগ্রহের তারিখ ২০২১-০৭-১৯।  Strack-Zimmermann, Benjamin (২০১৮-০৩-২৩)। "Portugal vs. Egypt (2:1)"। National Football Teams। সংগ্রহের তারিখ ২০২১-০৭-১৯।  "القائمة النهائية لكأس العالم" [World Cup final list]। EFA.com.eg (আরবি ভাষায়)। Egyptian Football Association। ৪ জুন ২০১৮। সংগ্রহের তারিখ ৪ জুন ২০১৮।  Played, Minutes (২০২০-১১-২৭)। "Egypt - Squad World Cup 2018 Russia"। worldfootball.net। সংগ্রহের তারিখ ২০২১-০৭-১৯।  "Egypt - Uruguay, Jun 15, 2018 - World Cup 2018 - Match sheet"। Transfermarkt। ২০১৮-০৬-১৫। সংগ্রহের তারিখ ২০২১-০৭-১৯।  "Egypt - Uruguay 0:1 (World Cup 2018 Russia, Group A)"। worldfootball.net। সংগ্রহের তারিখ ২০২১-০৭-১৯।  Strack-Zimmermann, Benjamin (২০১৮-০৬-১৯)। "Russia vs. Egypt (3:1)"। National Football Teams। সংগ্রহের তারিখ ২০২১-০৭-১৯।  Played, Minutes (২০২০-১১-২৭)। "Egypt - Appearances World Cup 2018"। worldfootball.net। সংগ্রহের তারিখ ২০২১-০৭-১৯।  সকারওয়েতে মুহাম্মদ আল শানাউই (ইংরেজি) সকারবেসে মুহাম্মদ আল শানাউই (ইংরেজি) ট্রান্সফারমার্কেটে মুহাম্মদ আল শানাউই (ইংরেজি) ওয়ার্ল্ডফুটবল.নেটে মুহাম্মদ আল শানাউই (ইংরেজি) ইএসপিএন এফসিতে মুহাম্মদ আল শানাউই (ইংরেজি) ন্যাশনাল-ফুটবল-টিমস.কমে মুহাম্মদ আল শানাউই (ইংরেজি)